Departamento di Cultura Aruba 


Blogratta álArturo c. Herrera (Tuyo) 


Arthuro C. Herrera a nace dia 9 di december 1952 na Aruba. Su mama a dun’e e 
nomber di cariño Tuyo. Nomber di su mama ta Betty (dfm) y su tata yama Alfredo 
(dfm). Su mama a nace na Aruba y su tata na Venezuela. Su mama tabata 13 biaha 
na estado di cual nuebe yiu a nace y bira grandi. Tuyo ta number shete den su 
rumannan. E no ta casa. Su ex-señora a dun’e tres yiu. E prome ta Arthy kende a 
nace 26 di juni 1977, e di dos ta Alfred kende a nace 17 di april 1979, e ultimo ta 
Achmed kende a nace 16 di februari 1982. Den famia tin hopi tocado. Na Tuyo su 
cas diferente di nan a contribui of dedica nan mes na musica. 




Segun Tuyo e bida artistico a nifica parti di su bida 



Pa Tuyo e ta un parti importante di su bida. Of e ta ocupa, aunke e no ta mucho 
mas activo, pero e ta keda un parti di su bida. 


E bida artistico 


Tuyo a cuminsa canta na scol, el a 
canta den koor. Un dia su ruman 
homber kende tabata un guitarista 
den un banda cu yama VIP, 
tabatin mester di un hende pa 
compañ’e pa e por train su solo. 

E1 a cera Tuyo den un cuarto, 
hinca un guitara den su man anto e 
di cu e tin cu siña toca e guitara 
den un ora of un ora y mey, pa e 
compañ’e cu e cantica. E prome 
acorde cu Tuyo a siña tabata un 
sol. Anto bon, esey ta djis pa 
compañ’e un dia cu casualmente 
con bay bin Tuyo no a bay scol. 
Pero kico a pasa? For di e dia ey, 
Tuyo a cuminsa mishi cu e 
guitaranan cu tabata den tur skina 
di cas. Rudy tabata toca, Jossy 
(dfm) tabata toca, anto tabata tin 
diferente guitara spaño semper na 
cas. Pocopoco Tuyo a cuminsa 
interesa un tiki den musica, pero na 
su estilo. E tabata un hende cu ta 
scucha y wak con otro hende ta 
toca. 


Su otro ruman homber tabata den 
un banda cu yama “The Bees” y 
nan tabata toca hitnan di añanan 
60 di siglo pasa. Riba un 
diaranson cu e banda ey mester a 
toca na e contest di Reina hubenil 
di camival,“The Bees” mester a 
toca den stadion, luga diamars e 
bahista a dicidi di lanta bay cu un 
steelband Venezuela. Diamars 
anochi e manager di e banda a 
bisa, wel Tuyo mañan abo ta siña 
toca baho. Abo ta bay toca baho 
mañan, anto el a exigi un training 
10 or di mainta pa despues Tuyo 
toca anochi. E mester asiña toca 
e baho ey, anto Tuyo no sa nada. 
Simplemente e mester a toca fo’i 
cabes, e tempo ey ta cu duim , 
nada di profesionalismo. E joke di 
henter e cos ta, cu e baho tabata 
mas grandi cu Tuyo! Final di e 
storia ey pa Tuyo bisa e berdad, 
nan a toca e anochi ey tres cantica. 


Tuyo su prome toca den 
su blda den menos cu 24 
ora cu el a mishi cu un 
baho pa prome biaha 
den un Stadion 
complelamente yen! 

E ultimo tabata un cantica soul anto pocopoco cada 
un tocado a baha fo’i escenario y por ultimo a keda 
Tuyo cu e drummer. E drummer ta baha y Tuyo a 
keda riba baho su so. Esaki tabata su prome toca den 
su bida den menos cu 24 ora cu el a mishi cu un baho 
pa prome biaha den un Stadion completamente yen! 
Asina Tuyo a cuminsa toca. E1 a kita e miedo di ta 
dilanti un publico grandi. Esey ta locual realmente el 
a haci. Mas despues el a sigui toca, anto na caminda 
el a cuminsa raya pa e mesun banda ey “The Bees”. 
Despues Tuyo a haya su mes ta cuminsa toca cu un 
banda cu yama “Young Adventurers”. 


E tempo ey, e banda tabata milita hopi na Rooi 
Lamunchi y tambe na Isla de Oro. Nan tabata toca casi 
tur fin di siman. Despues di esey, Tuyo a bay pa 
Dedhalavi Combo na aña 1973. Esey a bini door cu un 
musico masha grandi mes cu tabata Victor Camacho 
(pianista y organista) a bay Hulanda pa bay studia. 
Dedhalavi tabatin mester di un organista. Te dia di 
awe, Tuyo tin di gradici Lando Garcia cu e tiki 
keyboard cu Tuyo a siña toca. Tabata Lando kende a 
tum’e na trabou sin cu Tuyo tabata sa kico ta un 
keyboard! 

Dedhalavi Combo 


Tuyo ta duda cu tin cos cu un hende a siñ’e, specialmente den musica. Fuera 
di su ruman homber cu a pone e guitara den su man, niun otro hende a siñ’e 
nada mas. Den combersacion of tocando, Tuyo ta gara e cancion (“pick e 
up”). Cu Dedhalavi Tuyo a toca dos aña. E siguiente banda cu e por corda 
tabata “First Amendment”. Un banda cu e ta haya te dia di awe bon y pa e 
tempo ey sigur e tabata un atraccion increibel. E banda a wanta seis pa ocho 
luna, pero el a domina Aruba completo. Segun Tuyo den Musical Time, 
pero e tempo ey nan no tabata yama asina, nan tabatin un otro nomber 
prome cu nan a bira Musical Time, el a milita te cu aña 1976. 



Na un fiesta di casamento di Tuyo 
su primo, el a topa cu Efraim 
Benita. E1 a invita Tuyo pa bay toca 
den hotel. Tuyo di cu e por bin cu 
un gay cu yama Michael Edwards y 
Efraim ta bin cu e drummer Chito 
Romero. Efraim conoce e manager 
di Tamarijn Hotel. Nan lo bay 
acerca e homber pa un trabou of 
loke sea. Nan a bay asina ey sin 
train nada. E1 a duna nan e trabou, 
despues nan a bay train. Asina nan 
a lanta e banda na aña 1975 pa 
1980. Tuyo a biaha tur caminda. 
Despues di Tamarijn, Tuyo a bay 
Manchebo cu cual en realidad a 
bira manera su cas, pasobra cada 
biaha cu e kier bay, di un manera 


of otro Cohen (dfm) ta pidi Tuyo 
pa bin toca bek, anto unda e bay 
toca e tin cu cumpra un orgel pa 
Tuyo si. Esey ta Tuyo su unico, 
exigencia, pasobra e tabata toca 
solamente cu un tipo di orgel. E 
por a toca un Yamaha combo 
orgel. Esun cu Victor Camacho 
a laga atras, esey ta e unico 
keyboard cu e por a domina. E no 
por domina niun otro, pasobra e 
no tabata hende cu ta gusta 
experimenta. Tuyo a pasa den 
hopi cos, pero cu e por corda 
despues di Manchebo, el a habri e 
nichtclub La Tavema den Aruba 
Beach Club na aña 1977. 


Tuyo riba orgel, Benita como 
dmmmer y cantante y Roy Lacle 
riba baho. Amba Beach Club a paga 
nan un luna pa train, prome cu habri 
e luga. Anto den un luna tabata 
Tuyo su prome experencia cu 
sheetmusic, danki na Roy Lacle. 

Tuyo a drenta musica 
bek cu otro lorma dt 
pensa, cu experiencia 
y cuminsa wak musica 
y bida completamente 
dilerente 


Pasobra e tabata busca moda di bay 
mas padilanti den nos tempo. E 
tabatin su canticanan, busca y pone 
partitura. E ta yega dal bo cune. Ey 
ta caminda cu Tuyo a bira 
berdaderamente interesa den musica. 
Despues cu mi a bin di Hulanda na 
aña 1988, Tirso Kolfin a pidi mi pa 
un banda, asina ey Tuyo a drenta den 
e tereno di musica bek. E1 a drenta cu 
henter un otro mente di un hende mas 
grandi, un hende di experiencia y a 
cuminsa wak musica y bida 
completamente otro. Anto asina ey 
Tuyo a topa e mes un guy cu el a 
cuminsa toca cu ne den “Young 
Adventurers”. E1 a bisa cu e tin un 
banda. 


Tuyo a bay scucha nan y por cierto 
esaki a bira e prome banda cu el a 
dirigi. E drummer Eugene a fayece, 
Goyo tabata riba keyboard cu un 
CASIO pareu, Frenk Kock riba baho, 
anto Gabby Ras riba guitara. E 
tempo ey, Tuyo kier sa cu e ta e 
delaster hende cu a drenta den e 
mundo di MC 50 (Roland 
sequencer). Despues Tuyo a cana su 
caminda bon cu ne si, pero tabata 
delaster, e tabata poco fada di cos ey. 
Anto pa yuda un of otro musico aki 
na Aruba, Tuyo a haya su mes cu e 
MC 50 riba escenario. Anto e ora si 
Tuyo a yega na e punto: 
if you can’t beat them, you must join 
them. 


Sugerencia pa futuro generacion 


Riba tereno di musica, Tuyo lo sugeri pa asina bo ripara cu un mucha tin un tiki habilidad pa 
musica, pa trata di guie cu les, pasobra e ta kere cu les, principalmente les di piano ta hopi 
importante. Piano ta un instrument completo y despues e mucha por bay practica otro 
instrument cu e ta desea. Su man robes y drechi, segun Tuyo, ta bon pa e keda practica te ora e 
cansa, bay na e dos diferente clavenan (di man drechi y man robes) y e por sigui bay dilanti. 
Esey Tuyo ta kere cu lo haci e alumno un musico. 

